2014D0256 — DA — 08.05.2014 — 000.002

Dette dokument er et dokumentationsredskab, og institutionerne påtager sig intet ansvar herfor

►B KOMMISSIONENS AFGØRELSE af 2. maj 2014 om opstilling af miljøkriterier for tildeling af EU-miljømærket til bearbejdede papirprodukter (meddelt under nummer C(2014) 2774) (EØS-relevant tekst) (2014/256/EU) (EUT L 135 af 8.5.2014, s. 24)





Berigtiget ved:









▼B

KOMMISSIONENS AFGØRELSE

af 2. maj 2014

om opstilling af miljøkriterier for tildeling af EU-miljømærket til bearbejdede papirprodukter

(meddelt under nummer C(2014) 2774)

(EØS-relevant tekst)

(2014/256/EU)







EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets forordning (EF) nr. 66/2010 af 25. november 2009 om EU-miljømærket ( 1 ), særlig artikel 8, stk. 2, efter høring af Den Europæiske Unions Miljømærkenævn, og ud fra følgende betragtninger: (1) I henhold til forordning (EF) nr. 66/2010 kan produkter, hvis miljøbelastning er nedbragt gennem hele deres livscyklus, få tildelt EU's miljømærke. (2) Forordning (EF) nr. 66/2010 foreskriver, at der fastsættes specifikke EU-miljømærkekriterier for hver produktgruppe. (3) Da produkter med de bedste miljøpræstationer bør fremstilles på en måde, der mindsker udledningen af giftige eller eutrofierende stoffer i vandmiljøet, reducerer miljøskader eller -risici i forbindelse med anvendelsen af energi (global opvarmning, forsuring, nedbrydning af ozonlaget, udtømning af ikke-vedvarende ressourcer) og reducerer miljøskader eller -risici i forbindelse med anvendelsen af farlige kemikalier, bør der opstilles kriterier for tildeling af EU's miljømærke til produktgruppen »bearbejdede papirprodukter«. (4) De reviderede kriterier og de dertilhørende vurderings- og verifikationskrav bør gælde i tre år efter vedtagelsen af denne afgørelse, idet denne produktgruppes innovationscyklus tages i betragtning. (5) Foranstaltningerne i denne afgørelse er i overensstemmelse med udtalelse fra det udvalg, der er nedsat ved artikel 16 i forordning (EF) nr. 66/2010 — ud fra følgende betragtninger: VEDTAGET DENNE AFGØRELSE:







Artikel 1

1. Produktgruppen »bearbejdede papirprodukter« omfatter følgende produkter:

a) kuverter og papirbæreposer, der består af mindst 90 vægtprocent papir, karton eller papirbaseret substrat

b) kontorartikler af papir, der består af mindst 70 vægtprocent papir, karton eller papirbaseret substrat med undtagelse af underkategorierne hængemapper og mapper med lukkemekanismer i metal.

Hvad angår litra b) må plastkomponenten ikke overstige 10 %, dog undtaget almindelige ringordnere, øvehæfter, notesbøger, dagbøger og brevordnere, for hvilke den ikke må overstige 13 vægtprocent plast. Derudover må vægten af metal ikke overstige 30 g pr. produkt, dog undtaget hængemapper, mapper med lukkemekanismer i metal og ringordnere, hvor den kan være op til 50 g, og brevordnere, hvor den kan være op til 120 g.

2. Produktgruppen »bearbejdede papirprodukter« omfatter ikke følgende produkter:

a) tryksager, der er omfattet af EU-miljømærket i henhold til Kommissionens afgørelse 2012/481/EU ( 2 )

b) emballeringsprodukter (med undtagelse af papirbæreposer).

Artikel 2

I denne afgørelse forstås ved:

1) »papsubstrat«: karton eller pap, uden tryk og ikke bearbejdet med en basisvægt på mere end 400 g/m2

2) »forbrugsvarer«: kemikalier, der anvendes i tryknings-, lakerings- og efterbehandlingsprocesserne, og som kan forbruges, destrueres, opløses, gå til spilde eller bruges op

3) »bearbejdet papirprodukt«: papir, karton eller papirbaseret substrat, med eller uden tryk, der generelt anvendes til at beskytte, håndtere eller opbevare artikler og/eller noter, for hvilke bearbejdningsprocessen er en afgørende del af produktionsprocessen, og som omfatter tre hovedkategorier af produkter: kuverter, papirbæreposer og kontorartikler af papir

4) »kontorartikler af papir«: mapper, bind, notesbøger, blokke, notesblokke, øvehæfter, notesbøger med spiralryg, indbundne kalendere, dagbøger og løsark

5) »bearbejdningsproces«: en proces, hvorved et materiale bliver til et bearbejdet papirprodukt. Denne proces kan omfatte trykning (repro, trykproces og efterbehandling)

6) »halogeneret organisk opløsningsmiddel«: et organisk opløsningsmiddel, der indeholder mindst et brom-, chlor-, fluor- eller jodatom pr. molekyle

7) »ikke-papirbaserede komponenter«: alle dele af et bearbejdet papirprodukt, der ikke består af papir, karton eller papirbaseret substrat

8) »emballage«: alle produkter af hvilken som helst art og hvilket som helst materiale, der anvendes til pakning, beskyttelse, håndtering, levering fra producenten til brugeren eller forbrugeren og præsentation af varer, det være sig råvarer eller forarbejdede varer

9) »papirbæreposer«: papirbaserede produkter, der anvendes til håndtering/transport af varer

10) »genanvendelse«: enhver nyttiggørelsesoperation, hvor affaldsmaterialer omforarbejdes til produkter, materialer eller stoffer, hvad enten de bruges til det oprindelige formål eller til andre formål med undtagelse af energiudnyttelse og omforarbejdning til materialer, der skal anvendes til brændsel eller til opfyldningsoperationer

11) »genvundne fibre«: fibre, som er udtaget fra affaldsstrømmen i en produktionsproces, eller er frembragt af slutbrugere af produktet, og som ikke længere kan bruges til deres oprindelige formål. Omfatter ikke genbrug af materialer, der er frembragt i en proces, og som kan oparbejdes inden for samme proces (fraskær — egen produktion eller indkøbt)

12) »mapper«: omslag til løse papirark, såsom hængemapper, indeks og skilleblade, dokumentmapper, mapper med flapper og omslagsmapper

13) »bind«: papirbaserede produkter, der består af et omslag typisk lavet af pap med ringe til at fastholde løse ark papir, såsom ringordnere og brevordnere

14) »flygtige organiske forbindelser (VOC)«: enhver organisk forbindelse og den fraktion af creosot, hvis damptryk ved 293,15 K er mindst 0,01 kPa, eller som har en tilsvarende flygtighed under de særlige anvendelsesforhold

15) »afvaskningsmidler«: kemikalier, der anvendes til afvaskning af trykforme og trykpresser for at fjerne trykfarve, papirstøv og lignende; rensemidler til efterbehandlingsmaskiner og trykkemaskiner; trykfarvefjernere, der anvendes til afvaskning af indtørret trykfarve

16) »makulatur«: papir, der fremkommer under fremstillingen af færdige bearbejdede papirprodukter, og som ikke udgør en del af disse.

Artikel 3

For at få tildelt EU-miljømærket i medfør af forordning (EF) nr. 66/2010 skal et bearbejdet papirprodukt tilhøre produktgruppen »bearbejdede papirprodukter« som defineret i denne afgørelses artikel 1 og opfylde kriterierne og de tilhørende krav til vurdering og verifikation, der er fastlagt i bilaget til denne afgørelse.

Artikel 4

Miljøkriterierne for produktgruppen »bearbejdede papirprodukter« og de krav til vurdering og verifikation, der er knyttet til disse kriterier, gælder i tre år fra vedtagelsen af denne afgørelse.

Artikel 5

Til administrative formål er kodenummeret for »bearbejdede papirprodukter«»046«.

Artikel 6

Denne afgørelse er rettet til medlemsstaterne.









BILAG

GENERELT

Sigtet med kriterierne

Kriterierne for EU-miljømærket afspejler de produkter på markedet for bearbejdede papirprodukter, der ud fra et miljømæssigt synspunkt præsterer bedst. Mens anvendelsen af kemiske stoffer og udledningen af forurenende stoffer er en del af produktionsprocessen, garanterer EU's miljømærke, at anvendelsen af sådanne stoffer i produkter, der bærer miljømærket, er blevet begrænset i det omfang, det er teknisk muligt, uden at det går ud over slutproduktets brugsegnethed. Brugen af farlige stoffer er udelukket, hvor det er muligt. Der indrømmes kun undtagelser, hvis der ikke eksisterer anvendelige alternativer på markedet, og sådanne farlige stoffer tillades kun i minimale koncentrationer.

KRITERIER

Kriterier for tildeling af EU-miljømærket til bearbejdede papirprodukter:

1. Substrat

2. Fibre: bæredygtig skovforvaltning

3. Stoffer og blandinger, der ikke må anvendes eller kun må anvendes i begrænset omfang

4. Genanvendelighed

5. Emissioner

6. Affald

7. Energi

8. Uddannelse

9. Brugsegnethed

10. Oplysninger på emballagen

11. Oplysninger på EU-miljømærket

Kriterierne gælder for alle de pågældende processer, der foregår på det eller de anlæg eller specifikke produktionslinjer, hvor det bearbejdede papirprodukt bearbejdes. Hvis der er bestemte bearbejdnings-, tryknings-, lakerings- og efterbehandlingsprocesser, der udelukkende anvendes til miljømærkede produkter, gælder kriterium 2, 4, 5, 6 og 7 kun for disse processer.

Miljøkriterierne omfatter ikke transport af råmaterialer, forbrugsvarer og færdige produkter.

Kriterium 1 gælder kun for substrater, der anvendes i det færdige bearbejdede papirprodukt.

Kriterium 4, 9, 10 og 11 gælder for det færdige bearbejdede papirprodukt.

Kriterium 3 gælder både for de ikke-papirbaserede komponenter i det bearbejdede papirprodukt, og for bearbejdning, trykning, laminering og efterbehandling af papirkomponenterne.

Kriterium 5, 6, 7 og 8 gælder kun for bearbejdning, trykning, lakering og efterbehandling af papirkomponenterne.

Der er for hvert kriterium anført specifikke vurderings- og verifikationskrav.

Alt tryk på og bearbejdning af det bearbejdede papirprodukt skal overholde kriterierne. Dele af produktet, der trykkes eller bearbejdes af en underkontrahent, skal således også overholde kravene. Ansøgningen skal indeholde en liste over alle trykkerier og underkontrahenter, der er involveret i fremstillingen af det bearbejdede papirprodukt, med angivelse af deres geografiske beliggenhed.

Ansøgeren skal fremlægge en liste over de kemiske produkter, der anvendes i trykkeriet til fremstillingen af det bearbejdede papirprodukt. Dette krav gælder for alle forbrugsvarer, der anvendes i bearbejdnings-, tryknings-, lakerings- og efterbehandlingsprocesserne. Den liste, som ansøgeren fremlægger, skal indeholde oplysninger om mængde, funktion og leverandør for hvert kemisk produkt, der anvendes, samt sikkerhedsdatabladet, der skal være opstillet i overensstemmelse med bilag II, punkt 10, 11 og 12, i Europa-Parlamentets og Rådets forordning (EF) nr. 1907/2006 ( 3 ).

Når ansøgeren skal fremlægge erklæringer, dokumentation, analyser, prøvningsrapporter eller andet belæg for, at kriterierne opfyldes, er det underforstået, at dette kan stamme fra ansøgeren og/eller dennes leverandør(er) og/eller deres leverandør(er) alt efter omstændighederne.

Der kan eventuelt anvendes andre prøvningsmetoder end dem, der er anført ved de enkelte kriterier, hvis disse accepteres som ligeværdige af det kompetente organ, der skal vurdere ansøgningen.

De kompetente organer skal fortrinsvis anerkende de test, der er akkrediteret efter ISO 17025, og verifikationer foretaget af organer, der er akkrediteret efter standard EN 45011 eller en tilsvarende international standard.

De kompetente organer kan om nødvendigt kræve supplerende dokumentation og foretage uafhængig verifikation.

Kriterium 1 — Substrat

Del A — Papirsubstrat

Det anvendte substrat skal være i overensstemmelse med kriterium 1, 2, 4 og 5 for EU-miljømærket som fastsat i Kommissionens afgørelse 2011/333/EU ( 4 ) om opstilling af miljøkriterier for tildeling af EU-miljømærket til kopipapir og grafisk papir og Kommissionens afgørelse 2012/448/EU ( 5 ) om opstilling af miljøkriterier for tildeling af EU's miljømærke til avispapir, og der skal påvises overensstemmelse med EU-miljømærkets kriterium 2 — Fibre: bæredygtig skovforvaltning som fastsat i Kommissionens afgørelse om bearbejdede papirprodukter.

Vurdering og verifikation: Ansøgeren skal fremlægge specifikationerne for de pågældende bearbejdede papirprodukter, der anvendes, herunder oplysninger om handelsnavne, mængder og vægt/m2. Oplysningerne skal også omfatte navnene på leverandørerne af det anvendte papir. Overensstemmelse med kriterium 1, 2, 4 og 5 for EU-miljømærket som fastsat i afgørelse 2011/333/EU og afgørelse 2012/448/EU bevises for hvert substrat i form af en kopi af et gyldigt EU-miljømærkecertifikat for det anvendte papir. Overensstemmelse med kriterium 2 — Fibre: bæredygtig skovforvaltning bevises for hvert substrat i form af et gyldigt FSC-, PEFC- eller lignende certifikat for det anvendte substrat, eller i form af en egenerklæring i tilfælde, hvor ansøgeren allerede har et gyldigt EU-miljømærkecertifikat for det anvendte substrat.

Del B — Papsubstrat

a) COD, svovl, NOx og phosphor For hver af disse parametre skal udledningen til luft og/eller vandmiljøet fra produktionen af papirmasse, papir beregnet til kachering og pap udtrykkes i point (PCOD, PS, PNOx og PP), som angivet nedenfor. Ingen af de point, der gives individuelt til PCOD, PS, PNOx og PP, må overstige 1,5. Det samlede antal point (Ptotal = PCOD + PS + PNOx + PP) må ikke overstige 4,0. PCOD beregnes på følgende måde (PS, PNOx og PP beregnes på præcis den samme måde). For hver anvendt mængde papirmasse »i«, eller for hvert papir beregnet til kachering »i«, skal de dermed forbundne COD-emissioner (CODpapirmasse, i eller CODpapir beregnet til kachering, i, udtrykt i kg/ton lufttørret papirmasse/papir beregnet til kachering — ADT) vægtes i henhold til deres relative andele af hver mængde anvendt papirmasse eller papir beregnet til kachering (papirmasse »i«, eller papir »i«, for ton lufttørret papirmasse/papir) og lægges sammen. Den vægtede COD-emission for papirmasserne, eller papiret beregnet til kachering, lægges derefter sammen med den målte COD-emission fra papproduktionen for at give en samlet COD-emission, CODtotal. Den vægtede COD-referenceværdi for produktionen af papirmasse og papir beregnet til kachering beregnes på samme måde som summen af de vægtede referenceværdier for hver anvendt papirmasse eller papir beregnet til kachering sammenlagt med referenceværdien for papproduktion for at give en samlet COD-referenceværdi, CODref total. Referenceværdierne for hver anvendt papirmassetype eller type papir beregnet til kachering og for papproduktionen er anført i tabel 1. Til sidst divideres den samlede COD-emission med den samlede COD-referenceværdi således:



Tabel 1 Referenceværdier for emissioner fra forskellige papirmassetyper og fra papproduktion Papirmassetype/Pap Emissioner (kg/ADT) (1) COD reference S reference NOx reference P reference Bleget kemisk papirmasse (undtagen sulfit) 18 0,6 1,6 0,045 (1) Bleget kemisk papirmasse (sulfit) 25,0 0,6 1,6 0,045 Ubleget kemisk papirmasse 10,0 0,6 1,6 0,04 Kemisk/termomekanisk papirmasse (CTMP) 15,0 0,2 0,3 0,01 TMP/slibmasse 3,0 0,2 0,3 0,01 Papirmasse af genvundne fibre 2,0 0,2 0,3 0,01 Bleget kraftpapir beregnet til kachering 19 0,9 2,4 0,055 Ubleget kraftpapir beregnet til kachering 11 0,9 2,4 0,055 Genvundet papir beregnet til kachering 3 0,5 1,1 0,02 Papproduktion (ikke-integrerede papirmøller, hvor den anvendte papirmasse købes på markedet) 1 0,3 0,8 0,01 Papproduktion (integrerede papirmøller) 1 0,3 0,7 0,01 (1) Der gives undtagelse fra dette niveau op til niveau 0,1, hvis det kan påvises, at det højere P-niveau skyldes naturligt forekommende P i træmassen. Ved kraftvarmeproduktion på samme anlæg kan NOx- og S-emissionerne fra elproduktion trækkes fra den samlede mængde. Følgende ligning kan anvendes til at beregne andelen af emissionerne fra elproduktion: 2 × (MWh(el))/[2 × MWh(el) + MWh(varme)] Elektriciteten i denne beregning er den elektricitet, der produceres på kraftvarmeværket. Varmen i denne beregning er nettovarmen fra kraftværket, der bruges til fremstilling af papirmasse/papir beregnet til kachering/pap. Vurdering og verifikation: Ansøgeren skal fremlægge udførlige beregninger, der viser, at dette kriterium overholdes, sammen med tilhørende dokumentation, bl.a. prøvningsrapporter på grundlag af følgende prøvningsmetoder: COD: ISO 6060; NOx: ISO 11564; S(oxid.): EPA no.8; S(red.): EPA nr. 16A; svovlindholdet i olie: ISO 8754; svovlindholdet i kul: ISO 351; P: EN ISO 6878, APAT IRSA CNR 4110 eller Dr Lange LCK 349. Dokumentationen skal omfatte en angivelse af målehyppigheden og en beregning af point for COD, S og NOx. Den skal inddrage alle emissioner af S og NOx, som forekommer i forbindelse med fremstillingen af papirmasse, papir beregnet til kachering og pap, herunder damp, der genereres uden for produktionsstedet, med undtagelse af emissioner fra elproduktion. Målingerne skal omfatte genvindingskedler, kalkovne, dampkedler og afbrændingsovne til stærkt ildelugtende gasser. Emissioner fra diffuse kilder skal også inddrages. De indrapporterede emissionsmængder af svovl til luft skal omfatte emissioner af såvel oxiderede som reducerede svovlforbindelser (dimethylsulphid, methylmercaptan, hydrogensulphid og lignende). Svovlemissionerne fra kraftvarmeproduktion fra olie, kul og andre brændselstyper, hvor svovlindholdet er kendt, kan beregnes i stedet for at måles, og skal indregnes. Målinger af udledninger til vandmiljøet skal foretages på ufiltrerede og ikke-bundfældede prøver, der udtages enten efter behandling ved produktionsanlægget eller efter behandling i et offentligt rensningsanlæg. Perioden for målingerne baseres på produktionen i løbet af 12 måneder. Hvis der er tale om et nyt eller ombygget produktionsanlæg, skal målingerne være baseret på mindst 45 på hinanden følgende dage med en løbende, stabil produktion. Målingerne skal være repræsentative for den pågældende produktionsperiode. Drejer det sig om integrerede papirmøller, skal emissionsværdierne for papirmasse, papir beregnet til kachering og pap sættes til nul, og tallet for papirmøllen skal omfatte både fremstilling af papirmasse, papir beregnet til kachering og pap, da det er vanskeligt at uddrage separate emissionstal for papirmasse, papir beregnet til kachering og pap, hvis der kun foreligger et samlet tal for fremstilling af papirmasse, papir beregnet til kachering og pap.

b) AOX Den vægtede gennemsnitlige AOX-værdi, som udledes ved produktionen af den papirmasse, der anvendes i substratet, må ikke overstige 0,170 kg/ADT pap. AOX-emissioner fra hver enkelt papirmasse anvendt i pappet må ikke overstige 0,250 kg/ADT papirmasse. Vurdering og verifikation: Ansøgeren skal fremlægge prøvningsrapporter, hvor følgende prøvningsmetode er anvendt: AOX ISO 9562 ledsaget af udførlige beregninger, der viser, at dette kriterium overholdes, sammen med tilhørende dokumentation. Målehyppigheden skal oplyses i den underbyggende dokumentation. AOX måles kun under processer, hvor der anvendes chlorforbindelser til blegning af papirmassen. Det er ikke nødvendigt at måle AOX i spildevandet fra ikke-integreret papproduktion eller i spildevandet fra papirmasseproduktion, hvor der ikke anvendes blegning, eller hvor blegningen udføres med chlorfrie stoffer. Målingerne foretages på ufiltrerede og ikke-bundfældede prøver, der udtages enten efter behandling ved produktionsanlægget eller efter behandling i et offentligt rensningsanlæg. Perioden for målingerne baseres på produktionen i løbet af 12 måneder. Hvis der er tale om et nyt eller ombygget produktionsanlæg, skal målingerne være baseret på mindst 45 på hinanden følgende dage med en løbende, stabil produktion. Målingerne skal være repræsentative for den pågældende produktionsperiode.

c) CO2 Emissionerne af kuldioxid fra ikke-vedvarende energikilder må ikke overstige 1 000 kg pr. ton fremstillet pap, inklusive emissioner fra elproduktion (uanset om den finder sted på eller uden for produktionsanlægget). Emissionerne fra ikke-integrerede papirmøller (hvor den anvendte papirmasse købes på markedet) må ikke overstige 1 100 kg pr. ton. Emissionerne beregnes som summen af emissionerne fra fremstillingen af papirmasse og pap. Vurdering og verifikation: Ansøgeren skal fremlægge udførlige beregninger, der viser, at dette kriterium overholdes, sammen med tilhørende dokumentation Ansøgeren skal fremlægge data om emissionerne af kuldioxid til luft. Dataene skal omfatte alle konventionelle brændsler, der benyttes under papirmasse- og papproduktionen, herunder emissioner fra elproduktion (uanset om den finder sted på eller uden for anlægget). Følgende emissionsfaktorer anvendes til beregning af CO2-emissioner fra brændsler:



Tabel 2 Brændstof CO2 fossil emission Enhed Kul 95 g CO2 fossil/MJ Råolie 73 g CO2 fossil/MJ Brændselsolie 1 74 g CO2 fossil/MJ Brændselsolie 2-5 77 g CO2 fossil/MJ LPG 69 g CO2 fossil/MJ Naturgas 56 g CO2 fossil/MJ El fra elnettet 400 g CO2 fossil/kWh Perioden for beregningerne eller massebalancerne baseres på produktionen i løbet af 12 måneder. Hvis der er tale om et nyt eller ombygget produktionsanlæg, skal beregningerne være baseret på mindst 45 på hinanden følgende dage med en løbende, stabil produktion. Beregningerne skal være repræsentative for den pågældende produktionsperiode. Ovennævnte tabelværdi for el fra elnettet (EU-gennemsnittet) skal anvendes, medmindre ansøgeren forelægger dokumentation for sine elleverandørers gennemsnitlige værdi (fra den leverandør, med hvem der er indgået kontrakt, eller det nationale gennemsnit); i så fald kan ansøgeren anvende denne værdi i stedet for tabelværdien. Mængden af energi fra vedvarende energikilder ( 6 ), der er købt og anvendt til produktionsprocesserne, tages ikke i betragtning ved beregning af CO2-emissionerne: Ansøgeren skal fremlægge passende dokumentation for, at den form for energi faktisk anvendes i møllen eller indkøbes eksternt.

a) Elektricitet Elforbruget i relation til fremstilling af papirmasse, papir beregnet til kachering og pap udtrykkes i point (PE) som anført nedenfor. Antallet af point PE skal være 1,5 eller derunder. PE beregnes på følgende måde: Beregning for fremstilling af papirmasse eller papir beregnet til kachering: For hver anvendt mængde papirmasse eller papir beregnet til kachering »i« beregnes det tilsvarende elforbrug (Epapirmasse eller papir beregnet til kachering, i udtrykt i kWh/ADT) således: Epapirmasse eller papir beregnet til kachering, i = Intern elproduktion + købt el – solgt el Beregning for fremstilling pap: Tilsvarende beregnes elforbruget til fremstilling af pap (Epap) således: Epap = Intern elproduktion + købt el – solgt el Endelig beregnes pointsummen for fremstilling af papirmasse, papir beregnet til kachering og pap (PE) på følgende måde: Drejer det sig om integrerede papirmøller, skal elektricitetsværdierne for papirmasse, papir beregnet til kachering og pap sættes til nul, og tallet for papirmøllen skal omfatte både fremstilling af papirmasse, papir beregnet til kachering og pap, da det er vanskeligt at uddrage separate elektricitetstal for papirmasse, papir beregnet til kachering og pap, hvis der kun foreligger et samlet tal for fremstilling af papirmasse, papir beregnet til kachering og pap.

b) Brændsel (varme) Brændselsforbruget i relation til fremstilling af papirmasse, papir beregnet til kachering og pap udtrykkes i point (PF) som anført nedenfor. Antallet af point PF skal være 1,5 eller derunder. PF beregnes på følgende måde: Beregning for fremstilling af papirmasse eller papir beregnet til kachering: For hver anvendt mængde papirmasse eller papir beregnet til kachering »i« beregnes det tilsvarende brændselsforbrug (Fpapirmasse eller papir beregnet til kachering, i udtrykt i kWh/ADT) således: Fpapirmasse eller papir beregnet til kachering, i = Intern brændselsproduktion + købt brændsel – solgt brændsel – 1,25 × intern elproduktion Fpapirmasse eller papir beregnet til kachering, i (og dettes bidrag til PF, papirmasse eller papir beregnet til kachering) behøver ikke blive beregnet for mekanisk papirmasse, medmindre det drejer sig om markedsført, lufttørret, mekanisk papirmasse, som indeholder mindst 90 % tørstof. Mængden af brændsel anvendt til at fremstille den solgte varme føjes til termen »solgt brændsel« i ligningen ovenfor. Beregning for fremstilling af pap: Brændselsforbruget til fremstilling af pap (Fpap udtrykt i kWh/ADT) beregnes på tilsvarende måde: Fpap = Intern brændselsproduktion + købt brændsel – solgt brændsel – 1,25 × intern elproduktion Endelig beregnes pointsummen for fremstilling af papirmasse og pap (PF) på følgende måde:



Tabel 3 Referenceværdier for el og brændsler Papirmassetype Brændsel kWh/ADT Freference El kWh/ADT Ereference Kemisk papirmasse 4 000 (Bemærk: For lufttørret markedsført papirmasse, der indeholder mindst 90 % tørstof (admp), kan denne værdi opskrives med 25 % af hensyn til energiforbruget til tørring) 800 Mekanisk papirmasse 900 (Bemærk: Denne værdi gælder kun for admp) 1 900 Kemisk/termomekanisk papirmasse (CTMP) 1 000 2 000 Papirmasse af genvundne fibre 1 800 (Bemærk: For admp kan denne værdi opskrives med 25 % af hensyn til energiforbruget til tørring) 800 Kraftpapir beregnet til kachering (bleget eller ubleget) 6 100 1 600 Genvundet papir beregnet til kachering 3 900 1 600 Papproduktion 2 100 800 Vurdering og verifikation (for både litra a) og b)): Ansøgeren skal fremlægge udførlige beregninger, der viser, at dette kriterium overholdes, sammen med al tilhørende dokumentation. De afgivne oplysninger skal derfor omfatte det samlede el- og brændselsforbrug. Ansøgeren skal beregne alle energiinputs, opdelt på varme/brændsler og elektricitet, der anvendes under fremstilling af papirmasse og pap inklusive den energi, der bruges ved fjernelse af tryksværte fra affaldspapir til produktion af genvundet pap. Energiforbruget i forbindelse med transport af råmaterialer og til omdannelse og emballering skal ikke indregnes i beregningen af energiforbruget. Det samlede varmeenergiforbrug omfatter alle indkøbte brændsler. Det omfatter også genvundet varmeenergi ved forbrænding af væsker og affald fra produktionsprocesser på stedet (f.eks. træaffald, savsmuld, væsker, affaldspapir og fraskær) såvel som varme, der genvindes ved intern elproduktion. Ansøgeren behøver dog kun at medregne 80 % af varmeenergien fra sådanne kilder ved beregning af den samlede varmeenergi. Ved elenergi forstås netto importeret el stammende fra elforsyningsnettet og intern elproduktion målt som eleffekt. Der skal dog ikke redegøres for el, som anvendes til spildevandsrensning. Når der genereres damp med el som varmekilde, skal dampens varmeværdi beregnes og dernæst divideres med 0,8 og lægges til det samlede brændselsforbrug. Drejer det sig om integrerede papirmøller, skal brændsels(varme)værdierne for papirmasse, papir beregnet til kachering og pap sættes til nul, og tallet for papirmøllen skal omfatte både fremstilling af papirmasse, papir beregnet til kachering og pap, da det er vanskeligt at uddrage separate brændsels(varme)tal for papirmasse, papir beregnet til kachering og pap, hvis der kun foreligger et samlet tal for fremstilling af papirmasse, papir beregnet til kachering og pap.

Vurdering og verifikation: Ansøgeren skal fremlægge en liste over de kemikalier, der er anvendt til fremstillingen af papirmasse og pap, sammen med anden relevant dokumentation (som f.eks. sikkerhedsdatablade). Denne liste skal omfatte mængde, funktion og leverandører af alle de stoffer, der anvendes i fremstillingsprocessen.

a) Farlige stoffer og blandinger I overensstemmelse med artikel 6, stk. 6, i Europa-Parlamentets og Rådets forordning (EF) nr. 66/2010 ( 7 ) må pappet ikke indeholde stoffer, der er nævnt i artikel 57 i forordning (EF) nr. 1907/2006 eller stoffer eller blandinger, der opfylder kriterierne for klassifikation i nedenstående fareklasser eller -kategorier. Liste over fare- og risikosætninger:



Faresætning (1) Risikosætning (2) H300 Livsfarlig ved indtagelse R28 H301 Giftig ved indtagelse R25 H304 Kan være livsfarligt, hvis det indtages og kommer i luftvejene R65 H310 Livsfarlig ved hudkontakt R27 H311 Giftig ved hudkontakt R24 H330 Livsfarlig ved indånding R26 H331 Giftig ved indånding R23 H340 Kan forårsage genetiske defekter R46 H341 Mistænkt for at forårsage genetiske defekter R68 H350 Kan fremkalde kræft R45 H350i Kan fremkalde kræft ved indånding R49 H351 Mistænkt for at fremkalde kræft R40 H360F Kan skade forplantningsevnen R60 H360D Kan skade det ufødte barn R61 H360FD Kan skade forplantningsevnen. Kan skade det ufødte barn R60, R61, R60-61 H360Fd Kan skade forplantningsevnen. Mistænkt for at skade det ufødte barn R60-R63 H360Df Kan skade det ufødte barn. Mistænkt for at skade forplantningsevnen R61-R62 H361f Mistænkt for at skade forplantningsevnen R62 H361d Mistænkt for at skade det ufødte barn R63 H361fd Mistænkt for at skade forplantningsevnen. Mistænkt for at skade det ufødte barn R62-63 H362 Kan skade børn, der ammes R64 H370 Forårsager organskader R39/23, R39/24, R39/25, R39/26, R39/27, R39/28 H371 Kan forårsage organskader R68/20, R68/21, R68/22 H372 Forårsager organskader ved længerevarende eller gentagen eksponering R48/25, R48/24, R48/23 H373 Kan forårsage organskader ved længerevarende eller gentagen eksponering R48/20, R48/21, R48/22 H400 Meget giftig for vandlevende organismer R50 H410 Meget giftig med langvarige virkninger for vandlevende organismer R50-53 H411 Giftig for vandlevende organismer, med langvarige virkninger R51-53 H412 Skadelig for vandlevende organismer, med langvarige virkninger R52-53 H413 Kan forårsage langvarige skadelige virkninger for vandlevende organismer R53 EUH059 Farlig for ozonlaget R59 EUH029 Udvikler giftig gas ved kontakt med vand R29 EUH031 Udvikler giftig gas ved kontakt med syre R31 EUH032 Udvikler meget giftig gas ved kontakt med syre R32 EUH070 Giftig ved kontakt med øjnene R39-41 Der må ikke anvendes kommercielle farveformuleringer, farvestoffer, midler til overfladeefterbehandling, hjælpekemikalier og belægningsmaterialer i papirmasse eller pap, hvis disse på ansøgningstidspunktet er tildelt eller kan tildeles faresætning H317: Kan forårsage allergisk hudreaktion R43 (1) I henhold til Europa-Parlamentets og Rådets forordning (EF) nr. 1272/2008. (2) I henhold til Rådets direktiv 67/548/EØF. Anvendelse af stoffer eller blandinger, hvis egenskaber ændres af forarbejdningen på en sådan måde, at den identificerede fare ikke længere er til stede (f.eks. således, at de ikke længere er biotilgængelige, eller ved at de undergår en kemisk forandring), er undtaget fra ovenstående krav. Koncentrationsgrænserne for stoffer eller blandinger, som kan tildeles eller er tildelt ovennævnte faresætninger eller risikosætninger, og som opfylder kriterierne for klassifikation i fareklasserne eller -kategorierne, og for stoffer, der opfylder kriterierne i artikel 57, litra a), b) eller c), i forordning (EF) nr. 1907/2006, må ikke overskride de generiske eller specifikke koncentrationsgrænser, der er fastsat i overensstemmelse med artikel 10 i Europa-Parlamentets og Rådets forordning (EF) nr. 1272/2008 ( 8 ). Er der fastsat specifikke koncentrationsgrænser, går disse forud for de generiske koncentrationsgrænser. Koncentrationsgrænserne for stoffer, der opfylder kriterierne i artikel 57, litra d), e) eller f), i forordning (EF) nr. 1907/2006, må ikke overskride 0,10 vægtprocent. Vurdering og verifikation: Ansøgeren skal påvise, at dette kriterium overholdes, ved at fremlægge data om mængden (kg/ADT fremstillet pap) af stoffer anvendt i processen, samt at de i kriteriet omhandlede stoffer ikke findes i slutproduktet ud over de anførte koncentrationsgrænser. Koncentrationen for stoffer og blandinger anføres i sikkerhedsdatabladene, jf. artikel 31 i forordning (EF) nr. 1907/2006.

b) Stoffer på den liste, der er omhandlet i artikel 59, stk. 1, i forordning (EF) nr. 1907/2006 Der gøres ingen undtagelser fra forbuddet i artikel 6, stk. 6, i forordning (EF) nr. 66/2010 for så vidt angår stoffer, der er udpeget som særlig problematiske og opført på den i artikel 59 i forordning (EF) nr. 1907/2006 omhandlede liste, og som findes i blandinger, i en artikel eller i en homogen del af en kompleks artikel i koncentrationer på over 0,10 %. Specifikke koncentrationsgrænser fastsat i overensstemmelse med artikel 10 i forordning (EF) nr. 1272/2008 finder anvendelse, hvis koncentrationen er under 0,10 %. Vurdering og verifikation: De stoffer, der er udpeget som særlig problematiske og opført på kandidatlisten som omhandlet i artikel 59 i forordning (EF) nr. 1907/2006, kan findes her: http://echa.europa.eu/chem_data/authorisation_process/candidate_list_table_en.asp Der skal henvises til listen på ansøgningsdatoen. Ansøgeren skal påvise, at dette kriterium overholdes, ved at fremlægge data om mængden (kg/ADT fremstillet pap) af stoffer anvendt i processen, samt at de i kriteriet omhandlede stoffer ikke findes i slutproduktet ud over de anførte koncentrationsgrænser. Koncentrationen anføres i sikkerhedsdatabladene, jf. artikel 31 i forordning (EF) nr. 1907/2006.

c) Chlor Chlorgas må ikke anvendes som blegemiddel. Dette kriterium gælder ikke for chlorgas i forbindelse med produktion og anvendelse af chlordioxid. Vurdering og verifikation: Ansøgeren skal fremlægge en erklæring fra sin papirmasseproducent(er) om, at der ikke er anvendt chlorgas som blegemiddel. Bemærk: selv om dette krav også gælder for blegning af genvundne fibre, accepteres det, at sådanne fibre i deres forudgående livscyklus er blevet bleget med chlorgas.

d) APEO Alkylphenolethoxylater eller alkylphenolderivater må ikke tilsættes vaskeaktive stoffer, afsværtningskemikalier, skumdæmpere, dispergeringsmidler eller bestrygningsmidler. Alkylphenolderivater defineres som stoffer, der danner alkylphenoler i forbindelse med nedbrydningen. Vurdering og verifikation: Ansøgeren skal fremlægge en eller flere erklæringer fra sine kemikalieleverandør(er) om, at der hverken er tilsat alkylphenolethoxylater eller alkylphenolderivater til disse produkter.

e) Restmonomerer Den samlede mængde restmonomerer (med undtagelse af akrylamid), som kan tildeles eller er tildelt en eller flere af følgende risikosætninger (eller kombinationer heraf), og som findes i bestrygninger, retentionsfremmende midler, forstærkningsmidler, vandafvisende stoffer eller kemikalier, der anvendes til intern eller ekstern vandrensning, må ikke overskride 100 ppm (beregnet ud fra faststofindholdet):



Faresætning (1) Risikosætning (2) H340 Kan forårsage genetiske defekter R46 H350 Kan fremkalde kræft R45 H350i Kan fremkalde kræft ved indånding R49 H351 Mistænkt for at fremkalde kræft R40 H360F Kan skade forplantningsevnen R60 H360D Kan skade det ufødte barn R61 H360FD Kan skade forplantningsevnen. Kan skade det ufødte barn R60, R61, R60-61 H360Fd Kan skade forplantningsevnen. Mistænkt for at skade det ufødte barn R60-R63 H360Df Kan skade det ufødte barn. Mistænkt for at skade forplantningsevnen R61-R62 H400 Meget giftig for vandlevende organismer R50 H410 Meget giftig med langvarige virkninger for vandlevende organismer R50-53 H411 Giftig for vandlevende organismer, med langvarige virkninger R51-53 H412 Skadelig for vandlevende organismer, med langvarige virkninger R52-53 H413 Kan forårsage langvarige skadelige virkninger for vandlevende organismer R53 (1) I henhold til forordning (EF) nr. 1272/2008. (2) I henhold til direktiv 67/548/EØF. Akrylamid må ikke anvendes i bestrygninger, retentionsfremmende midler, styrkemidler, vandafvisende stoffer eller kemikalier, der anvendes til intern eller ekstern vandrensning, i koncentrationer på mere end 700 ppm (beregnet ud fra faststofindholdet). Det ansvarlige organ kan tillade, at ansøgeren ikke opfylder disse krav med hensyn til de kemikalier, der anvendes til ekstern vandrensning. Vurdering og verifikation: Ansøgeren skal fremlægge en erklæring om, at dette kriterium er opfyldt, sammen med anden relevant dokumentation (som f.eks. sikkerhedsdatablade).

f) Overfladeaktive stoffer anvendt til afsværtning Alle overfladeaktive stoffer, der anvendes til afsværtning, skal være bionedbrydelige på lang sigt. Vurdering og verifikation: Ansøgeren skal fremlægge en erklæring fra sin kemikalieleverandør(er) om, at dette kriterium overholdes, sammen med anden relevant dokumentation (som f.eks. sikkerhedsdatablade) eller prøvningsrapporter for hvert overfladeaktivt stof. Dokumentationen skal indeholde oplysninger om prøvningsmetode, tærskelværdi og konklusion på grundlag af en af de følgende prøvningsmetoder og tærskelværdier: OECD 302 A-C (eller tilsvarende ISO-standarder) med en nedbrydningsprocent (inklusive adsorption) i løbet af 28 dage på mindst 70 % for 302 A og B og på mindst 60 % for 302 C.

g) Biocider Den aktive komponent i biocider eller biostatiske stoffer, der anvendes til at bekæmpe slimdannende organismer i vandcirkuleringssystemer, som indeholder fibre, må ikke indebære risiko for bioakkumulering. Biocidernes bioakkumulationspotentiale er kendetegnet ved log Pow (log oktanol/vand-fordelingskoefficient) < 3,0 eller en eksperimentelt bestemt biokoncentrationsfaktor (BCF) ≤ 100. Vurdering og verifikation: Ansøgeren skal fremlægge en erklæring fra sin kemikalieleverandør(er) om, at dette kriterium overholdes, sammen med de pågældende materiale- og sikkerhedsdatablade eller prøvningsrapporter, hvori der skal redegøres for prøvningsmetode, tærskelværdier og konklusion på grundlag af følgende prøvningsmetoder: OECD 107, 117 eller 305 A-E.

h) Azofarvestoffer Der må ikke benyttes azofarvestoffer, der kan spaltes til nogen af følgende aromatiske aminer, jf. bilag XVII til forordning (EF) nr. 1907/2006:



1. 4-aminobiphenyl (92-67-1) 2. benzidin (92-87-5) 3. 4-chlor-o-toluidin (95-69-2) 4. 2-naphthylamin (91-59-8) 5. o-aminoazotoluen (97-56-3) 6. 2-amino-4-nitrotoluen (99-55-8) 7. p-chloroanilin (106-47-8) 8. 2,4-diaminoanisol (615-05-4) 9. 4,4'-diaminodiphenylmethan (101-77-9) 10. 3,3'-dichlorbenzidin (91-94-1) 11. 3,3'-dimethoxybenzidin (119-90-4) 12. 3,3'-dimethylbenzidin (119-93-7) 13. 3,3'-dimethyl-4,4'-diaminodiphenylmethan (838-88-0) 14. p-cresidin (120-71-8) 15. 4,4'-methylen-bis-(2-chloranilin) (101-14-4) 16. 4,4'-oxydianilin (101-80-4) 17. 4,4'-thiodianilin (139-65-1) 18. o-toluidin (95-53-4) 19. 2,4-diaminotoluen (95-80-7) 20. 2,4,5-trimethylanilin (137-17-7) 21. 4-aminoazobenzen (60-09-3) 22. o-anisidin (90-04-0) Vurdering og verifikation: Ansøgeren skal fremlægge en erklæring fra sin kemikalieleverandør(er) om, at dette kriterium overholdes.

i) Metalkompleksfarvestoffer eller pigmenter Farvestoffer eller pigmenter, der er baseret på bly, kobber, chrom, nikkel eller aluminium, må ikke anvendes. Kobberphthalocyaninfarvestoffer eller -pigmenter kan dog anvendes. Vurdering og verifikation: Ansøgeren skal fremlægge en erklæring fra sin kemikalieleverandør(er) om, at dette kriterium overholdes.

j) Ionformige urenheder i farvestoffer Niveauerne for ionformige urenheder i de anvendte farvestoffer må ikke overstige følgende værdier: Ag 100 ppm; As 50 ppm; Ba 100 ppm; Cd 20 ppm; Co 500 ppm; Cr 100 ppm; Cu 250 ppm; Fe 2 500 ppm; Hg 4 ppm; Mn 1 000 ppm; Ni 200 ppm; Pb 100 ppm; Se 20 ppm; Sb 50 ppm; Sn 250 ppm; Zn 1 500 ppm. Vurdering og verifikation: Ansøgeren skal fremlægge en erklæring om, at dette kriterium overholdes.

Alle papirmasse- og papproducerende anlæg skal have et system til håndtering af affald (som fastlagt for de pågældende papirmasse- og papproduktionsanlæg af de kompetente myndigheder) og restprodukter fra produktionen af det miljømærkede produkt. Systemet skal dokumenteres eller beskrives i ansøgningen og mindst indeholde følgende punkter:

— fremgangsmåder for adskillelse og anvendelse af genanvendelige materialer fra affaldsstrømmen

— fremgangsmåder med henblik på at nyttiggøre materialer til anden brug, f.eks. forbrænding til dampproduktion, opvarmning eller til brug i landbrugsproduktion

— fremgangsmåder med henblik på at håndtere farligt affald (som fastlagt for de pågældende papirmasse- og papproduktionsanlæg af de kompetente myndigheder).

Vurdering og verifikation: Ansøgeren skal fremlægge en detaljeret beskrivelse af fremgangsmåderne til affaldshåndtering for hvert af de pågældende anlæg og en erklæring om, at dette kriterium overholdes.

Kriterium 2 — Fibre: bæredygtig skovforvaltning

Fiberråmaterialet i pappet kan være genvundne eller nye fibre.

Nye fibre skal være omfattet af gyldige certifikater, der borger for bæredygtig skovforvaltning og for kontrol af leverandørkæden, og som er udstedt af en uafhængig ekstern certificeringsordning som f.eks. FSC, PEFC eller lignende.

I de tilfælde, hvor certificeringsordninger tillader blanding af certificeret, genvundet og ucertificeret materiale i et produkt eller en produktlinje, må andelen af ucertificeret råmateriale imidlertid ikke overstige 30 % af den samlede mængde fiberråmaterialer. Ucertificeret materiale skal være omfattet af en kontrolordning, som sikrer, at det stammer fra lovlige kilder og opfylder eventuelle andre krav i certificeringsordningen vedrørende ucertificeret materiale.

Certificeringsorganer, der udsteder certifikater for skov og/eller leverandørkæden (chain of custody), skal være akkrediteret/anerkendt af den pågældende certificeringsordning.

Vurdering og verifikation: Ansøgeren skal fremlægge fyldestgørende dokumentation med angivelse af type, mængde og oprindelse for de fibre, der er anvendt i papirmassen og i papproduktionen.

Anvendes der nye fibre, skal produktet være omfattet af gyldige certifikater for bæredygtig skovforvaltning og for kontrol af leverandørkæden (chain of custody) udstedt af en uafhængig, ekstern certificeringsordning som f.eks. FSC, PEFC eller lignende. Hvis produktet eller produktlinjen omfatter ucertificeret materiale, bør der fremlægges bevis for, at det ucertificerede materiale udgør mindre end 30 %, og at det er omfattet af en kontrolordning, som sikrer, at det stammer fra lovlige kilder og opfylder eventuelle andre krav i certificeringsordningen vedrørende ucertificeret materiale.

Anvendes der genvundne fibre, skal ansøgeren fremlægge en erklæring med angivelse af den gennemsnitlige mængde genvundet papir, der er anvendt til produktet i overensstemmelse med standard EN 643 eller en tilsvarende standard. Ansøgeren skal fremlægge en erklæring om, at der ikke er anvendt fraskær (egen produktion eller indkøbt) i forbindelse med beregningen af procenten.

Kriterier, der skal anvendes på bearbejdningsprocesser

a) Farlige stoffer og blandinger Forbrugsvarer, der kan forekomme i det færdige bearbejdede papirprodukt, og som indeholder stoffer og/eller blandinger, der opfylder kriterierne for klassificering efter nedenstående fare- eller risikosætninger i henhold til forordning (EF) nr. 1272/2008 eller Rådets direktiv 67/548/EØF ( 9 ), og stoffer, der er omhandlet i artikel 57 i forordning (EF) nr. 1907/2006, må ikke anvendes til trykning, lakering og efterbehandling af de færdige bearbejdede papirprodukter. Dette krav gælder ikke for toluen til brug i dybtrykprocesser, hvor der anvendes et lukket eller indkapslet anlæg eller genvindingssystem eller et tilsvarende system til kontrol og overvågning af fugitive emissioner, og hvor genvindingsgraden er mindst 92 %. Kravet gælder heller ikke for UV-lakker og UV-farver, der er klassificeret som H412/R52-53. De ikke-papirbaserede komponenter, der er en del af det færdige bearbejdede papirprodukt, må ikke indeholde de stoffer, der er henvist til ovenfor.



Faresætning (1) Risikosætning (2) H300 Livsfarlig ved indtagelse R28 H301 Giftig ved indtagelse R25 H304 Kan være livsfarligt, hvis det indtages og kommer i luftvejene R65 H310 Livsfarlig ved hudkontakt R27 H311 Giftig ved hudkontakt R24 H330 Livsfarlig ved indånding R23 eller R26 H331 Giftig ved indånding R23 H340 Kan forårsage genetiske defekter R46 H341 Mistænkt for at forårsage genetiske defekter R68 H350 Kan fremkalde kræft R45 H350i Kan fremkalde kræft ved indånding R49 H351 Mistænkt for at fremkalde kræft R40 H360F Kan skade forplantningsevnen R60 H360D Kan skade det ufødte barn R61 H360FD Kan skade forplantningsevnen. Kan skade det ufødte barn R60, R61, R60/61 H360Fd Kan skade forplantningsevnen. Mistænkt for at skade det ufødte barn R60, R63 H360Df Kan skade det ufødte barn. Mistænkt for at skade forplantningsevnen R61, R62 H361f Mistænkt for at skade forplantningsevnen R62 H361d Mistænkt for at skade det ufødte barn R63 H361fd Mistænkt for at skade forplantningsevnen. Mistænkt for at skade det ufødte barn R62-63 H362 Kan skade børn, der ammes R64 H370 Forårsager organskader R39/23, R39/24, R39/25, R39/26, R39/27, R39/28 H371 Kan forårsage organskader R68/20, R68/21, R68/22 H372 Forårsager organskader ved længerevarende eller gentagen eksponering R48/25, R48/24, R48/23 H373 Kan forårsage organskader ved længerevarende eller gentagen eksponering R48/20, R48/21, R48/22 H400 Meget giftig for vandlevende organismer R50 H410 Meget giftig med langvarige virkninger for vandlevende organismer R50/53 H411 Giftig for vandlevende organismer, med langvarige virkninger R51/53 H412 Skadelig for vandlevende organismer, med langvarige virkninger R52/53 H413 Kan forårsage langvarige skadelige virkninger for vandlevende organismer R53 EUH059 Farlig for ozonlaget R59 EUH029 Udvikler giftig gas ved kontakt med vand R29 EUH031 Udvikler giftig gas ved kontakt med syre R31 EUH032 Udvikler meget giftig gas ved kontakt med syre R32 EUH070 Giftig ved kontakt med øjnene R39/41 (1) I henhold til forordning (EF) nr. 1272/2008. (2) I henhold til direktiv 67/548/EØF. Ovenstående krav gælder ikke for stoffer eller blandinger, hvis egenskaber ændres af forarbejdningen på en sådan måde, at den identificerede fare ikke længere er til stede (f.eks. således, at de ikke længere er biotilgængelige, eller ved at de undergår en kemisk forandring). Koncentrationsgrænserne for stoffer, som kan tildeles eller er tildelt ovennævnte faresætninger eller risikosætninger, eller som opfylder kriterierne for klassifikation i fareklasserne eller -kategorierne, og koncentrationsgrænserne for stoffer, der opfylder kriterierne i artikel 57, litra a), b) eller c), i forordning (EF) nr. 1907/2006, må ikke overskride de generiske eller specifikke koncentrationsgrænser, der er fastsat i overensstemmelse med artikel 10 i forordning (EF) nr. 1272/2008. Er der fastsat specifikke koncentrationsgrænser, går disse forud for de generiske koncentrationsgrænser. Koncentrationsgrænserne for stoffer, der opfylder kriterierne i artikel 57, litra d), e) eller f), i forordning (EF) nr. 1907/2006, må ikke overskride 0,10 vægtprocent. Vurdering og verifikation: For stoffer, der ikke allerede er klassificeret i overensstemmelse med forordning (EF) nr. 1272/2008, skal ansøgeren dokumentere, at disse kriterier overholdes, ved at fremlægge: i) en erklæring om, at de ikke-papirbaserede komponenter, der indgår i det færdige produkt, ikke indeholder de stoffer, der er henvist til i disse kriterier, i en koncentration over den tilladte grænse; ii) en erklæring om, at ingen af de forbrugsvarer, der anvendes til trykning, lakering og efterbehandling af det færdige bearbejdede papirprodukt, indeholder de stoffer, der er henvist til i disse kriterier, i en koncentration over den tilladte grænse; iii) en liste over samtlige forbrugsvarer, der anvendes til trykning, lakering og efterbehandling af de bearbejdede papirprodukter. Denne liste skal indeholde oplysninger om mængde, funktion og leverandør for hver af de forbrugsvarer, der anvendes i fremstillingsprocessen. Ansøgeren skal påvise, at dette kriterium overholdes, ved at forelægge en erklæring fra sin kemikalieleverandør(er) om, at ingen af de anvendte stoffer er klassificeret i nogen af de fareklasser, der er forbundet med de faresætninger, som er anført i ovenstående liste i overensstemmelse med forordning (EF) nr. 1272/2008, for så vidt som dette kan fastslås, som minimum ud fra de oplysninger, der opfylder kravene i bilag VII til forordning (EF) nr. 1907/2006. Denne erklæring skal underbygges af et resumé af de relevante kendetegn, der er forbundet med faresætningerne i ovennævnte liste, i en detaljeringsgrad som fastsat i punkt 10, 11 og 12 i bilag II til forordning (EF) nr. 1907/2006 (Krav til udarbejdelse af sikkerhedsdatablade). Oplysninger om stoffers iboende egenskaber kan fremskaffes på anden måde end ved forsøg, for eksempel ved hjælp af alternative metoder som in vitro-metoder, ved hjælp af modeller for kvantitative struktur-aktivitets-relationer eller ved hjælp af kategorisering af stoffer og analogislutninger (»read-across«) i overensstemmelse med bilag XI til forordning (EF) nr. 1907/2006. Der tilskyndes på det kraftigste til, at relevante data stilles til rådighed for andre. De forelagte oplysninger skal vedrøre de former eller fysiske tilstande, hvori stoffet eller blandingen forekommer i det færdige produkt. For stoffer, der er opført i bilag IV og V til forordning (EF) nr. 1907/2006, og som er undtaget fra registreringspligten i henhold til samme forordnings artikel 2, stk. 7, litra a) og b), er en erklæring herom tilstrækkelig til at opfylde ovennævnte krav. Ansøgeren skal forelægge passende dokumentation for genvindingsgraden i det lukkede/indkapslede anlæg/genvindingssystem eller tilsvarende system, der anvendes for at gøre det forsvarligt at bruge toluen i dybtrykprocesser.

b) Stoffer på den liste, der er omhandlet i artikel 59, stk. 1, i forordning (EF) nr. 1907/2006 Der gøres ingen undtagelser fra forbuddet i artikel 6, stk. 6, i forordning (EF) nr. 66/2010 for så vidt angår stoffer, der er udpeget som særlig problematiske og opført på den i artikel 59 i forordning (EF) nr. 1907/2006 omhandlede liste, og som findes i blandinger i koncentrationer på over 0,10 %. Specifikke koncentrationsgrænser fastsat i overensstemmelse med artikel 10 i forordning (EF) nr. 1272/2008 finder anvendelse, hvis koncentrationen er under 0,10 %. Vurdering og verifikation: De stoffer, der er udpeget som særlig problematiske og opført på kandidatlisten som omhandlet i artikel 59 i forordning (EF) nr. 1907/2006, kan findes her: http://echa.europa.eu/chem_data/authorisation_process/candidate_list_table_en.asp Der skal henvises til listen på ansøgningsdatoen. Ansøgeren skal påvise, at dette kriterium overholdes, ved at fremlægge data om mængden af stoffer, der er anvendt til trykning af de bearbejdede papirprodukter, og en erklæring om, at de i kriteriet omhandlede stoffer ikke findes i det færdige produkt ud over de anførte koncentrationsgrænser. Koncentrationen anføres i sikkerhedsdatabladene, jf. artikel 31 i forordning (EF) nr. 1907/2006.

c) Biocider Biocider, som anvendes i konserveringsøjemed og er klassificeret som H410/R50-53 eller H411/R51-53 i medfør af direktiv 67/548/EØF, Europa-Parlamentets og Rådets direktiv 1999/45/EF ( 10 ) eller forordning (EF) nr. 1272/2008, er tilladt som enten en del af recepten eller en del af en blanding, der indgår i recepten, men kun hvis deres potentiale for bioakkumulation har en log Pow (log oktanol/vand-fordelingskoefficient) < 3,0 eller en forsøgsmæssigt bestemt biokoncentrationsfaktor (BCF) ≤ 100. Vurdering og verifikation: Ansøgeren skal fremlægge kopier af sikkerhedsdatabladet for alle biocider, der anvendes i de forskellige produktionsfaser, samt dokumentation for koncentrationen af biociderne i det færdige produkt.

d) Afvaskningsmidler Afvaskningsmidler, der anvendes til rengøring i trykningsprocesser og/eller delprocesser, og som indeholder aromatiske kulbrinter, må kun anvendes, hvis de overholder kriterium 3, litra b), og hvis en af følgende betingelser er opfyldt: i) mængden af aromatiske kulbrinter i de anvendte afvaskningsmidler overstiger ikke 0,10 % (m/m) ii) den årligt anvendte mængde af afvaskningsmidler, der er baseret på aromatiske kulbrinter, overstiger ikke 5 % af den samlede mængde afvaskningsmidler, der anvendes i et kalenderår. Dette kriterium gælder ikke for toluen, der anvendes som afvaskningsmiddel ved dybtryk. Vurdering og verifikation: Ansøgeren skal fremlægge sikkerhedsdatabladet for hvert af de afvaskningsmidler, der anvendes i et trykkeri i det år, som det årlige forbrug vedrører. Leverandørerne af afvaskningsmidlerne skal fremlægge erklæringer om indholdet af aromatiske kulbrinter i afvaskningsmidlerne.

e) Alkylphenolethoxylater — halogenerede opløsningsmidler — phthalater Følgende stoffer og præparater må ikke tilsættes til trykfarver, blæk, tonere, lime og afvaskningsmidler eller andre rengøringskemikalier, der anvendes til trykningen af det bearbejdede papirprodukt: — alkylphenolethoxylater og derivater deraf, der kan danne alkylphenoler i forbindelse med nedbrydningen — halogenerede opløsningsmidler, der på ansøgningstidspunktet er klassificeret i de fare- eller risikokategorier, der er opført under kriterium 3, litra a). — phthalater, der på ansøgningstidspunktet er klassificeret med risikosætningerne H360F, H360D, H361f i overensstemmelse med forordning (EF) nr. 1272/2008. Vurdering og verifikation: Ansøgeren skal erklære, at dette kriterium overholdes.

f) Trykfarve, toner, blæk, lak, folie og laminat Følgende tungmetaller eller forbindelser heraf må ikke anvendes som trykfarve, farvestof, toner, lak, folie eller laminat (hverken som stof eller som del af et anvendt præparat): kadmium, kobber (bortset fra kobberphthalocyanin), bly, nikkel, chrom VI, kviksølv, arsen, opløseligt barium, selen, antimon. Kobolt må kun anvendes i en mængde på op til 0,10 % (m/m). Det accepteres, at ingredienserne kan indeholde spor af disse metaller på op til 0,010 % (m/m), som stammer fra urenheder i råmaterialerne. Vurdering og verifikation: Ansøgeren skal fremlægge en erklæring om, at dette kriterium overholdes, samt erklæringer fra leverandørerne af ingredienserne.

g) Metalkomponenter Metaller må ikke overfladebehandles med kadmium, chrom, nikkel, zink, kviksølv, bly, tin eller forbindelser heraf. Overfladebehandling af metaloverflader med nikkel eller zink kan accepteres for små dele (såsom nitter, snøreringe og flade mekanismer), der er nødvendige pga. hårdt fysisk slid. Ved både fornikling og zinkgalvanisering skal der gøres brug af spildevandsrensning, ionbytteteknologi, membranteknologi eller lignende teknologier med henblik på så stor genanvendelse af de kemiske produkter som muligt. Udledninger fra overfladebehandling genanvendes og destrueres. Systemet skal være lukket og må ikke have afløb med undtagelse af afløb til zink, for hvilken udledningen må være højst 0,50 mg/l. De kemiske produkter, der anvendes til overfladebehandling skal overholde kriterium 3, litra c), Biocider, og kriterium 3, litra e), Alkylphenolethoxylater — halogenerede opløsningsmidler — phthalater. Dette kriterium finder anvendelse på hver separat metaltypekomponent, der overstiger 10 vægtprocent af det færdige produkt i underkategorien hængemapper, mapper med lukkemekanismer, ringordnere og brevordnere. Vurdering og verifikation: Ansøgeren skal erklære, at dette kriterium overholdes.

Det bearbejdede papirprodukt skal være egnet til genanvendelse. De ikke-papirbaserede komponenter i det bearbejdede papirprodukt skal nemt kunne fjernes, så de ikke hæmmer genanvendelsesprocessen.

a) Vådstyrkemidler må kun anvendes, hvis det kan bevises, at det færdige produkt er genanvendeligt.

b) Ikke-opløselige lime må kun anvendes, hvis det kan bevises, at de kan fjernes.

c) Lakker og kacheringsfolier, herunder polyethen og/eller polyethen/polypropylen, må kun anvendes til bind, mapper, øvehæfter, notesbøger og dagbøger.

▼C1

Vurdering og verifikation: Ansøgeren skal forelægge resultatet af prøvningen af genanvendelighed for vådstyrkemidler og af muligheden for at fjerne lime. Referenceprøvningsmetoderne er PTS-metode PTS-RH 021/97 (for vådstyrkemidler), INGEDE-metode 12 (for fjernelse af ikke-opløselige lime) eller ækvivalente prøvningsmetoder. Ansøgeren skal fremlægge en erklæring om, at lakerede og kacherede bearbejdede papirprodukter er i overensstemmelse med kriterium 4, litra c). Hvis en del af et bearbejdet papirprodukt nemt kan fjernes (f.eks. en metalpind i en hængemappe, et plastomslag eller et genbrugeligt omslag til et øvehæfte), kan prøvningen af genanvendelighed udføres uden denne komponent. Det skal dokumenteres, at de ikke-papirbaserede komponenter nemt kan fjernes, i kraft af en erklæring fra papirindsamlingsvirksomheden, genanvendelsesvirksomheden eller en tilsvarende organisation. Der må også benyttes prøvningsmetoder, for hvilke en kompetent og uafhængig tredjepart har påvist, at de giver ækvivalente resultater.

▼B

a) Emissioner til vand Skyllevand, der indeholder sølv fra film- og trykformfremstilling samt fotokemikalier, må ikke udledes til et spildevandsrenseanlæg. Vurdering og verifikation: Ansøgeren skal fremlægge en erklæring om, at dette kriterium overholdes, samt en beskrivelse af, hvordan skyllevand med fotokemikalier og sølv forvaltes på anlægget. Hvis film- eller trykformfremstilling udføres af en underkontrahent, skal denne fremlægge en erklæring om, at dette kriterium overholdes, samt en beskrivelse af, hvordan skyllevand med fotokemikalier og sølv forvaltes hos underkontrahenten. Ved dybtryk må mængden af Cr og Cu, der udledes til et spildevandsrenseanlæg, ikke overstige henholdsvis 45 mg og 400 mg pr. m2 trykkecylinderoverflade, der anvendes i trykkeriet. Vurdering og verifikation: Spillevand fra dybtrykanlæg, der indeholder Cr og Cu, skal kontrolleres efter behandlingen, før det udledes i kloakken. Der skal indsamles en repræsentativ prøve af Cr- og Cu-udledningerne hver måned. Mindst én gang om året skal et akkrediteret laboratorium gennemføre en analytisk prøvning for at fastslå indholdet af Cr og Cu i et repræsentativt udsnit af disse prøver. Overholdelsen af dette kriterium vurderes, ved at indholdet af Cr og Cu, som fastslået ved den årlige analytiske prøvning, divideres med den cylinderoverflade, der er anvendt i trykkeriet under trykningen. Den anvendte cylinderoverflade beregnes ved at gange cylinderoverfladen (= 2πrL, hvor r er radius og L er cylinderens længde) med antallet af trykordrer i løbet af et år (= antallet af forskellige trykopgaver). For Cr er referenceprøvningsmetoderne: EN ISO 11885 (Water quality. Determination of selected elements by inductively coupled plasma optical emission spectrometry (ICP-OES)) og EN 1233 (Water quality. Determination of chromium. Atomic absorption spectrometric methods), og for Cu er referenceprøvningsmetoden: EN ISO 11885 (Water quality. Determination of selected elements by inductively coupled plasma optical emission spectrometry (ICP-OES)).

b) Emissioner til luft Flygtige organiske forbindelser (VOC) Følgende kriterium skal overholdes: (PVOC — RVOC)/Ppapir < 5 [kg/ton] hvor: PVOC = den samlede årlige mængde VOC i kg, der er indeholdt i de indkøbte kemiske produkter, som anvendes til den samlede årlige produktion af bearbejdede papirprodukter RVOC = den samlede årlige mængde VOC i kg, der destrueres, genvindes fra trykningsprocesser og sælges eller genbruges Ppapir = den samlede årlige mængde papir i ton, der indkøbes og anvendes til produktion af bearbejdede papirprodukter. Hvis et trykkeri/bearbejdningsvirksomhed anvender forskellige teknologier til trykning, skal dette kriterium overholdes for hver teknologi for sig. PVOC beregnes ud fra oplysningerne om VOC-indholdet på sikkerhedsdatabladet eller ud fra en tilsvarende erklæring fra kemikalieleverandøren. RVOC beregnes ud fra erklæringen om indholdet af VOC i de kemiske produkter, der sælges, eller ud fra det interne register (eller tilsvarende dokument) over den årlige mængde VOC, der genvindes og genbruges i anlægget. Særlige betingelser for heatsettryk: i) For heatset-offsettryk med en integreret efterbrænder til tørringsenheden anvendes følgende beregningsmetode: PVOC = 90 % af den årlige mængde VOC (i kg) i de fugtevandtilsætninger, der anvendes til den årlige produktion af bearbejdede papirprodukter, + 85 % af den årlige mængde VOC (i kg) i de afvaskningsmidler, der anvendes til den årlige produktion af bearbejdede papirprodukter. ii) For heatset-offsettryk uden en integreret efterbrænder til tørringsenheden anvendes følgende beregningsmetode: PVOC = 90 % af den årlige mængde VOC (i kg) i de fugtevandtilsætninger, der anvendes til den årlige produktion af bearbejdede papirprodukter, + 85 % af den årlige mængde VOC (i kg) i de afvaskningsmidler, der anvendes til den årlige produktion af bearbejdede papirprodukter, + 10 % af den årlige mængde VOC (i kg) i de trykfarver, der anvendes til den årlige produktion af bearbejdede papirprodukter. Med hensyn til nr. i) og ii) kan der anvendes forholdsmæssigt lavere procentsatser end 90 % og 85 % i denne beregning, hvis det påvises, at mere end henholdsvis 10 % og 15 % af den samlede mængde VOC (i kg), der er indeholdt i de fugtevandtilsætninger eller afvaskningsmidler, som bruges til den årlige produktion af bearbejdede papirprodukter, fjernes i systemet til forbrænding af gasser fra tørringsprocessen. Vurdering og verifikation: Kemikalieleverandøren skal fremlægge en erklæring om VOC-indholdet i alkoholer, afvaskningsmidler, trykfarver, fugtevandtilsætninger og andre lignende kemiske produkter. Ansøgeren skal fremlægge dokumentation for beregningen i overensstemmelse med ovennævnte kriterier. Perioden for beregningerne baseres på produktionen i løbet af 12 måneder. Hvis der er tale om et nyt eller ombygget produktionsanlæg, skal beregningerne være baseret på mindst 3 måneders repræsentativ drift af anlægget.

a) Affaldshåndtering Anlægget, hvor de bearbejdede papirprodukter fremstilles, skal have et system til håndtering af affald, herunder restprodukter fra produktionen af de bearbejdede papirprodukter, som fastlagt af de relevante lokale og nationale myndigheder. Systemet skal være dokumenteret eller beskrevet, og dokumentationen skal som minimum indeholde oplysninger om følgende procedurer: i) håndtering, indsamling, adskillelse og anvendelse af genanvendelige materialer fra affaldsstrømmen ii) genvinding af materialer til anden brug, f.eks. forbrænding til dampproduktion, opvarmning eller til brug i landbrugsproduktion iii) håndtering, indsamling, adskillelse og bortskaffelse af farligt affald som fastlagt af de relevante lokale og nationale myndigheder. Vurdering og verifikation: Ansøgeren skal fremlægge en erklæring om, at dette kriterium overholdes, samt en beskrivelse af de gældende procedurer for affaldshåndtering. Hvis det er relevant, skal ansøgeren fremlægge den pågældende erklæring for den lokale myndighed hvert år. Hvis affaldshåndteringen udliciteres, skal underkontrahenten også fremlægge en erklæring om, at dette kriterium overholdes.

b) Makulatur Mængden af makulatur »X« må ikke overstige: — 20 % for kuverter — 20 % for kontorartikler — 10 % for papirbæreposer hvor X = den årlige mængde makulatur i kg, der produceres under bearbejdningen (inklusive efterbehandlingsprocesser) af det miljømærkede bearbejdede papirprodukt, delt med den årlige mængde papir i ton, der indkøbes og anvendes til produktion af det miljømærkede bearbejdede papirprodukt. Hvis trykkeriet udfører efterbehandlingsprocesser for et andet trykkeri, medtages mængden af makulatur fra disse processer ikke i beregningen af »X«. Hvis efterbehandlingsprocesserne udliciteres til en anden virksomhed, beregnes og medtages mængden af makulatur, der produceres i forbindelse med de udliciterede opgaver, i beregningen af »X«. Vurdering og verifikation: Ansøgeren skal fremlægge en redegørelse for beregningen af mængden af makulatur samt en erklæring fra den kontrahent, der afhenter makulatur fra trykkeriet. Udliciteringsvilkårene og beregningerne af mængden af makulatur i forbindelse med efterbehandlingsprocesserne skal fremlægges. Perioden for beregningerne baseres på produktionen i løbet af 12 måneder. Hvis der er tale om et nyt eller ombygget produktionsanlæg, skal beregningerne være baseret på mindst 3 måneders repræsentativ drift af anlægget.

Trykkeriet/bearbejdningsvirksomheden skal oprette et register over alt energiforbrugende udstyr (herunder maskiner, lamper, klimaanlæg, afkøling) og et program for forbedring af energieffektiviteten.

Vurdering og verifikation: Ansøgeren skal fremlægge registeret over energiforbrugende udstyr samt forbedringsprogrammet.

Alle medarbejdere, der deltager i den daglige drift, skal bibringes den nødvendige viden for at sikre, at kravene til EU's miljømærke overholdes, og at standarden løbende forbedres.

Vurdering og verifikation: Ansøgeren skal fremlægge en erklæring om, at dette kriterium overholdes, sammen med nærmere oplysninger om uddannelsesprogrammet, indholdet af dette og en angivelse af, hvilke medarbejdere der har modtaget hvilken form for uddannelse og hvornår. Ansøgeren skal også fremlægge en prøve af uddannelsesmaterialet for det ansvarlige organ.

Produktet skal være brugsegnet.

Vurdering og verifikation: Ansøgeren skal fremlægge passende dokumentation for, at dette kriterium overholdes. Hvis det er relevant, kan ansøgeren benytte nationale eller kommercielle standarder til at dokumentere, at de bearbejdede papirprodukter er brugsegnede. For papirbæreposer er referenceprøvningsmetoden EN 13590:2003.

Følgende oplysninger skal være anført på papirbæreposer:

»Genbrug venligst denne pose«

Vurdering og verifikation: Ansøgeren skal fremlægge en prøve af papirbæreposens layout med de foreskrevne oplysninger.

Det valgfrie mærke med tekstrubrik skal indeholde følgende tekst:

— Dette produkt er egnet til genanvendelse.

— Udledningen af kemiske stoffer i luft og vand under papirfremstilling, trykning og bearbejdning er begrænset.

For at undgå at der opstår forvirring vedrørende den EU-miljømærkede papirbærepose og dens ikke-EU-miljømærkede indhold, skal papirbæreposer være designet som åbne og beregnet til at fylde produkter i enten på salgsstedet eller efterfølgende, således at forbrugerne forstår, at EU-miljømærket kun gælder for papirbæreposen og ikke for de produkter, der fyldes i den. EU-miljømærket på papirbæreposen skal derfor indeholde følgende tekst: »EU-miljømærket papirbærepose«.

Retningslinjerne for brugen af det valgfrie mærke med tekstrubrikken foreligger i »Guidelines for use of the EU Ecolabel logo« på webstedet:

http://ec.europa.eu/environment/ecolabel/promo/pdf/logo%20guidelines.pdf

Vurdering og verifikation: Ansøgeren skal fremlægge en prøve af det bearbejdede papirprodukt, hvor mærket er vist, samt en erklæring om, at dette kriterium overholdes.